તે રાત મારાં જીવનની સૌથી લાંબી રાત લાગી મને. મોહિનીનો શું પ્રતિભાવ હશે એ વાતે અને વિચારે મને જાગરણ કરાવ્યું આખી રાતનું. દરરોજ કરતાં મોહિની થોડી વહેલી આવી. બરોબર મારી સામે આવીને ઊભી રહી, બંનેની આંખો એક થઈ, હોઠ ચૂપ હતાં, મારાં હ્રદયના ધબકારા વધવા લાગ્યાં. સમય જાણે કે થંભી ગયો. પરંતુ તરત જ બીજી ક્ષણે એક થપ્પડથી મોહિનીએ મને તેનો જવાબ આપી દીઘો. હજી હું કંઈ વિચારૂં એ પહેલાં જ એના શબ્દોએ મને વીંધી નાખ્યો,